Gandia posa en marxa la campanya 'Mou-te amb colors per la ciutat'
15 octubre 2019

## Gandia posa en marxa la campanya 'Mou-te amb colors per la ciutat'15 octubre 2019Última actualització: 14 juliol 2025

![](../gestion/img/_AO_3327-copia.jpg)  
  

El regidor delegat de Trànsit i Mobilitat, Nacho Anrau i l'Intendent de la Policia Local, Salvador Morant, han comparegut en roda de premsa per presentar la campanya "Mou-te amb colors per la ciutat" que s'està realitzant durant aquesta setmana en els centres escolars.

Una iniciativa adreçada a alumnes d'Infantil on participaran 17 centres i 1.800 escolars.

Tal com ha explicat Nacho Arnau, la campanya pretén donar a conéixer de manera didàctica les regles bàsiques de l'Educació viària i es complementa amb altres iniciatives similars com els cursos d'Educació Viària.  
D'aquesta manera, agents de la Policia Local visitaran els centres escolars i durant 40 minuts, explicaran als més petits les normes bàsiques.  
"_Pretenem que els xiquets i xiquetes coneguen els colors dels semàfors i per on i com han de creuar un carrer. Són coses molt bàsiques però necessàries per a aportar-seguretat a l'hora de desplaçar-se per la ciutat_" va declarar _Nacho Arnau_.

**Salvador Morant**, ha explicat que amb aquest tipus d'accions "_volem aconseguir acostar la figura de la Policia Local als més menuts i explicar-los d'una manera amena les normes bàsiques_".

[Twittear](https://twitter.com/share)